„Am ţinut să văd locul în care s-a petrecut tragedia şi să las aici un buchet de flori şi o lumânare. Dumnezeu să îi ierte pe cei care au murit. Pentru cei care au scăpat şi au ajusn la spital, le doresc sănătate, să aibă noroc şi să scape repede şi bine.

Familiilor îndurerate le spun sincere condoleanţe, sunt în gând şi în suflet alături de ei, iar familiilor celor care sunt răniţi în spitale le doresc să aibă speranţă, credinţă şi ca cei care sunt internaţi să scape cu bine.

Am vrut să văd acest lucru, e incredibil. Un spaţiu total impropriu, am discutat cu cei de faţă şi este posibil chiar să avem imagini pentru public. Este de neimaginat că acolo au putut să fie atâţia oameni la un concert şi să se întâmple într-un timp atât de scurt o tragedie pentru că au fost ignorate norme simple. Cred că e un moment potrivit să păstrăm câteva secunde de linişte pentru cei care au decedat”, a declarat Klaus Iohannis după ce a plecat de la locul tragediei.